образец за докладване на информацията относно праговете, посочени в членове 94 и 325а от Регламент (ЕС) No 575/2013, и
 б)
 образец за докладване на обобщена информация за позициите и теоретичните капиталови изисквания въз основа на алтернативния стандартизиран подход.
 1.2 Установени практики при номерирането
 2.
 При препратки към на колоните, редовете и клетките на образците в настоящите указания и правилата за утвърждаване, използвани за утвърждаване на докладваната информация, се използват следните установени практики:
 а)
 в указанията се съблюдават следните общи означения: {Образец;ред;колона};
 б)
 в случай на препратки или правила за утвърждаване в рамките на образец, които се отнасят само за данни от този образец или в който се използват само данни от този образец, образецът не се посочва: {Ред;колона};
 в)
 при образците, които имат само една колона, се правят препратки само към редовете: {Образец;ред};
 г)
 знакът „звездичка“ се използва, за да се покаже, че препратката или правилото за утвърждаване се отнася за посочените преди това редове или колони.
 1.3 Установени практики при използване на знаци
 3.
 Всяка стойност, с която се увеличават собствените средства или капиталовите изисквания, се докладва като положителна стойност. Всяка стойност, с която се намалява общият размер на собствените средства или капиталовите изисквания, се докладва като отрицателна стойност. При наличие на знак „минус“ (-) пред обозначението на дадена позиция не се очаква отчитане на положително число по нея.
 1.4 Съкращения
 За целите на настоящото приложение Регламент (ЕС) No 575/2013 се нарича „РКИ“.
 ЧАСТ II: УКАЗАНИЯ ОТНОСНО ОБРАЗЦИТЕ
 1. C 90.00 — Прагове на търговския портфейл и пазарния риск
 1.1 Общи бележки
 4.
 В този образец се предоставя информация относно резултата от изчислението по член 94 от РКИ (дерогация за несъществен търговски портфейл) и изчисления в съответствие с член 325а от РКИ размер на изложената на пазарен риск балансова и задбалансова дейност на институцията. Тази информация определя дали се прилага задължението за докладване на информация относно „алтернативния стандартизиран подход“ или „подхода на алтернативните вътрешни модели“, посочен в член 430 от РКИ.
 1.2 Указания относно конкретни позиции
 5.
 Резултатът от изчислението по член 94 от РКИ и информацията за размера на изложената на пазарен риск балансова и задбалансова дейност на дадена институция, изчислен в съответствие с член 325а от РКИ, се докладват поотделно в редове 0010—0030 за всеки край на месеца в тримесечието, за което се отнася отчетът.
 Ред
 Препратки към правни норми и указания
 0010
 Месец 3
 Данни към последния ден на третия месец от тримесечието, за което се отнася отчетът
 0020
 Месец 2
 Данни към последния ден на втория месец от тримесечието, за което се отнася отчетът
 0030
 Месец 1
 Данни към последния ден на първия месец от тримесечието, за което се отнася отчетът
 Колона
 Препратки към правни норми и указания
 0010
 Балансова и задбалансова дейност, изложена на пазарен риск
 Член 325а, параграф 2 от РКИ
 Институциите отчитат абсолютната стойност, на балансовата и задбалансовата си дейност, изложена на пазарен риск, изчислена в съответствие с член 325а, параграф 2 от РКИ.
 0020 – 0060
 Разбивка по нормативни портфейли
 Данните за балансовата и задбалансовата дейност, изложена на пазарен риск, се